Az ifjúsági válogatottal világ- és Európa-bajnok volt. 2011-ben debütált a norvég nemzeti csapatban. Nem sokkal bemutatkozás után már ott volt a Brazíliában megrendezett világbajnokságon, melyet a norvég kézilabda-válogatott tagjaként meg is nyert. 2012-ben részt vett a londoni olimpián, amelyen olimpiai bajnoki címet szerzett. Ezután a sérülései miatt ki kellett hagynia az Európa-és világbajnokságokat, 2015-ben vett részt újra a norvég válogatottal nemzetközi tornán, a dániai világbajnokságon győztes csapat tagja volt, majd a 2016-os Európa-bajnokságon megszerezte első Európa-bajnoki címét is. A 2017-es világbajnokságon ezüstérmet szerzett, Franciaországtól kapott ki a döntőben 23–21-re.